CELEX: 62013TN0501
Language: el
Date: 2013-09-18 00:00:00
Title: Υπόθεση T-501/13: Προσφυγή της 18ης Σεπτεμβρίου 2013 — May κατά ΓΕΕΑ — Constantin Film Produktion (WINNETOU)

16.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 336/28
            
         Προσφυγή της 18ης Σεπτεμβρίου 2013 — May κατά ΓΕΕΑ — Constantin Film Produktion (WINNETOU)
   (Υπόθεση T-501/13)
   2013/C 336/59
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Karl May Verwaltungs- und Vertriebs- GmbH (Βαμβέργη, Γερμανία) (εκπρόσωπος: M. Pejman, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Constantin Film Produktion GmbH (Μόναχο, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ, της 9ης Ιουλίου 2013, στην υπόθεση R 125/2012-1,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Λεκτικό σήμα «WINNETOU» για προϊόντα και υπηρεσίες των κλάσεων 3, 9, 14, 16, 18, 21, 24, 25, 28, 29, 30, 39, 41, 42 και 43 (κοινοτικό σήμα υπ’ αριθ. 2 735 017)
   
      Δικαιούχος του κοινοτικού σήματος: Η προσφεύγουσα.
   
      Αιτούσα την κήρυξη της ακυρότητας του κοινοτικού σήματος: Η Constantin Film Production GmbH
   
      Αιτιολογία της αιτήσεως κηρύξεως της ακυρότητας: Άρθρο 52, παράγραφος 1, στοιχείο α', σε συνδυασμό με το άρθρο 7 του κανονισμού 207/2009.
   
      Απόφαση του τμήματος ακυρώσεως: Απόρριψη της αιτήσεως για κήρυξη της ακυρότητας.
   
      Απόφαση του τμήματος προσφυγών: Ακύρωση της αποφάσεως του τμήματος ακυρώσεως και μερική ακύρωση του κοινοτικού σήματος.
   
      Προβαλλόμενοι λόγοι: Παραβίαση της αρχής της αυτονομίας και της ανεξαρτησίας του κοινοτικού σήματος και του κοινοτικού συστήματος εμπορικών σημάτων, όπως επίσης παράβαση του άρθρου 76 και του άρθρου 7, παράγραφος 1, στοιχεία β' και γ' του κανονισμού 207/2009.